**Ενημέρωση εγγραφής για το χειμερινό εξάμηνο**

**του ακαδημαϊκού έτους 2023-2024**

**στο Πρόγραμμα Μεταπτυχιακών Σπουδών (ΙΦΕΤ)**

**«Ιστορία και Φιλοσοφία της Επιστήμης και της Τεχνολογίας»**

Η διαδικασία **εγγραφής**στο ΠΜΣ **«**Ιστορία και Φιλοσοφία της Επιστήμης και της Τεχνολογίας»θα ξεκινήσει **ηλεκτρονικά από σήμερα Παρασκευή 29 Σεπτεμβρίου 2023 έως και τη Δευτέρα 9 Οκτωβρίου 2023**.

**Για να θεωρηθεί ολοκληρωμένη η εγγραφή σας, θα πρέπει να έχετε προσκομίσει όλα τα απαιτούμενα δικαιολογητικά που αναφέρονται στην προκήρυξη**. Διαφορετικά, δεν ικανοποιούνται τα κριτήρια, που ορίζονται από τον Κανονισμό Σπουδών, για να γίνει δεκτή η αίτησή σας και να ξεκινήσει τη φοίτησή σας στο ΠΜΣ.

Η εγγραφή σας θα διεξαχθεί **μέσω της «Υπηρεσίας ηλεκτρονικής υποβολής αιτημάτων ΕΚΠΑ» eprotocol.uoa.gr** όπου κάνετε ταυτοποίηση με τους **κωδικούς του Taxis.** Συγκεκριμένα, θα υποβάλετε το έντυπο, που σας επισυνάπτω, στο **«06. Υποβολή Δικαιολογητικών Εγγραφής Μεταπτυχιακών Φοιτητών - Yποψηφίων Διδακτόρων».** Στο επισυναπτόμενο έγγραφο χρειάζεται να βάλετε φωτογραφία στο πλαίσιο πάνω δεξιά, να το συμπληρώσετε και στα ελληνικά και στα αγγλικά και να το υπογράψετε.

Επιπλέον, είναι απαραίτητο να επισυνάψετε φωτοτυπία της αστυνομικής ταυτότητας (ή του διαβατηρίου) και βεβαίως το αποδεικτικό κατάθεσης των τελών φοίτησης για το χειμερινό εξάμηνο 2023-2024.

Για την κατάθεση των τελών φοίτησης, επισυνάπτεται έντυπο με τα προσωπικά σας στοιχεία ηλεκτρονικής πληρωμής δηλαδή με τον **προσωπικό σας κωδικό πληρωμής DIAS**, ο οποίος είναι **απαραίτητος στην κατάθεση των τελών φοίτησης.** Ο κωδικός διατηρείται σε όλη τη διάρκεια των σπουδών σας και ως την αποπληρωμή των διδάκτρων.

Μπορείτε να καταβάλετε τα δίδακτρα μέσω οποιασδήποτε τράπεζας στην οποία διαθέτετε λογαριασμό με τη χρήση του κωδικού RF. Οι οδηγίες πληρωμής διαφέρουν ανάλογα με την τράπεζα σε κάθε περίπτωση όμως **ο φορέας μας εμφανίζεται με την επωνυμία ΕΛΚΕ-ΕΚΠΑ.**

Για παράδειγμα, για πληρωμή μέσω της Alpha Bank ή της Τράπεζας Πειραιώς, ο χρήστης εισέρχεται στο e-banking και επιλέγει Πληρωμές, στη συνέχεια επιλέγει Ενιαία Συναλλαγή Πληρωμής και καταχωρεί τον κωδικό RF και το ποσό πληρωμής.

Για πληρωμή μέσω της Eurobank, ο χρήστης εισέρχεται στο e-banking και επιλέγει Υπηρεσίες/Πληρωμές με Κωδικό και καταχωρεί τον κωδικό RF και το ποσό πληρωμής.

Για πληρωμή μέσω της Εθνικής Τράπεζας, ο χρήστης εισέρχεται στο e-banking και επιλέγει Πληρωμές/Εκπαίδευση/ΕΛΚΕ-ΕΚΠΑ με Κωδικό και καταχωρεί τον κωδικό RF και το ποσό πληρωμής.

**Παρακαλούμε επειδή έχει παρατηρηθεί το φαινόμενο πληρωμής διδάκτρων από άλλο πρόσωπο από αυτό για το οποίο έχει εκδοθεί ο κωδικός RF και έχει την υποχρέωση καταβολής, η πληρωμή θα πρέπει να γίνεται από δικό σας λογαριασμό και στην απόδειξη, θα πρέπει να αναγράφετε το ονοματεπώνυμό σας.**

Τα τέλη φοίτησης ανέρχονται στα εκατό πενήντα ευρώ  **(150,00 ευρώ)** για το χειμερινό εξάμηνο του ακαδημαϊκού έτους 2023-2024 και η κατάθεση θα γίνει στον λογαριασμό που τηρεί στην Alpha Bank Ειδικός Λογαριασμός Κονδυλίων Έρευνας (ΕΛΚΕ) του Πανεπιστημίου Αθηνών. Η απόδειξη κατάθεσης πρέπει να αναφέρει το ονοματεπώνυμο του/της φοιτητή/τριας.

Τα στοιχεία του λογαριασμού είναι:

Όνομα: Ειδικός Λογαριασμός Κονδυλίων Έρευνας του Εθνικού Καποδιστριακού Πανεπιστημίου Αθηνών (ΕΛΚΕ)

Τράπεζα: ALPHA BANK AE

IBAN:  GR03 0140 8020 8020 0200 1000 227

SWIFT/BIC: CRBAGRAA

**Για όσες/όσους επιθυμούν να κάνουν αίτηση για απαλλαγή από τα τέλη φοίτησης και πληρούν τις προϋποθέσεις**(επισυνάπτονται τα ΦΕΚ και οι σχετικές αποφάσεις), είναι απαραίτητη η αποστολή ξεχωριστής αίτησης και των σχετικών δικαιολογητικών **στην «Υπηρεσία ηλεκτρονικής υποβολής αιτημάτων ΕΚΠΑ» eprotocol.uoa.gr στο «07. Αίτηση ΠΜΣ Απαλλαγής από τα Δίδακτρα» από την Παρασκευή 29/09/2023 έως και τη Δευτέρα 9 Οκτωβρίου 2023».** Οι απαλλασσόμενοι/ες δεν ξεπερνούν το ποσοστό του τριάντα τοις εκατό (30%) του συνολικού αριθμού των φοιτητών/τριών που εισάγονται στο ΠΜΣ. Αν οι δικαιούχοι υπερβαίνουν το ποσοστό αυτό, επιλέγονται με σειρά κατάταξης (έως το 30%) ξεκινώντας από αυτούς που έχουν το μικρότερο εισόδημα. Εκπρόθεσμες αιτήσεις για απαλλαγή από τα τέλη φοίτησης δε θα γίνουν δεκτές.

**ΠΡΟΣΟΧΗ: Όσοι/ες θα υποβάλουν αίτημα απαλλαγής, δε θα κάνουν κατάθεση τελών φοίτησης. Και επομένως πρέπει να κάνουν δύο ξεχωριστές αιτήσεις στο eprotocol.uoa.gr, μία για την εγγραφή και μία για αίτηση απαλλαγής τελών φοίτησης.**

Μόλις ολοκληρωθεί η διαδικασία καταβολής των τελών φοίτησης, δηλαδή μετά τις 10/10, θα σας σταλεί άλλο email για την απόκτηση πανεπιστημιακού email και ακαδημαϊκής ταυτότητας

Για πληροφορίες επικοινωνείτε στο email elsavva@phs.uoa.gr  ή στο τηλέφωνο 210 727 5590.

  Από τη Γραμματεία του ΠΜΣ ΙΦΕΤ